বান্ধবীকে বিয়ে করবেন, টাকা জোগাড় করতে এ কী করলেন যুবক!

ওয়েব ডেস্ক : বিয়ে করবেন প্রেমিকাকে। কিন্তু টাকা নেই পকেটে। তাই টাকা জোগাড় করতে অবাক করা এক কাজ করলো এক যুবক। যার কারণে পুলিশের (Police) হাতে গ্রেফতার (Arrest) হতে হল তাকে। তার ফলে বিয়ে করার জায়গায় যুবককে যেতে হল শ্রীঘরে।

জানা গিয়েছে, ওই যুবকের নাম শ্রেয়স। তিনি কর্নাটকের (Karnataka) বাসিন্দা। বয়স ২২। সূত্রের খবর, নিজের বান্ধবীকে বিয়ে করার জন্য নিজের আত্মীয়ের বাড়িতে চুরি করেন ওই যুবক। সেখান থেকে ৪১ ভরি গয়না এবং ৩ লক্ষ ৪৬ হাজার টাকার নগদ চুরি করার অভিযোগ উঠেছে ওই যুবকের বিরুদ্ধে।

আরও খবর : কারুর পদপিষ্ট: নিরাপত্তার বেষ্টনীতে স্বজনহারানোদের সঙ্গে দেখা করবেন বিজয়

পুলিশ সূত্রে খবর, হরিশ নামে এক আত্মীয়ের দোকানে কার করতো অভিযুক্ত শ্রেয়স। আত্মীয়ের বেঙ্গালুরুর (Bengaluru) বাড়িতে বিপুল পরিমাণ গয়না রাখা রয়েছে, তা জানতে পেরেছিল যুবক। তার পরেই সেই সব চুরি করার প্লান করেছিল সে। তার পরেই গত ১৫ সেপ্টেম্বর হরিশ বাড়ি না থাকার সুযোগ নিয়ে ওই যুবক গয়না ও টাকা চুরি করে বলে অভিযোগ। সেই গয়নার মূল্য ছিল প্রায় ৪৩ লক্ষ টাকা।

ঘটনার পরেই পুলিশে অভিযোগ দায়ের করেছিলেন হরিশ। অভিযোগ পাওয়ার পরেই তদন্তে নামে তদন্তকারীরা। খতিয়ে দেখা হয় সিসিটিভি ফুটেজ। এর পরেই অভিযুক্ত শ্রেয়সকে গ্রেফতার করা হয়। উদ্ধার করা হয় চুরি যাওয়া গয়না ও টাকা।