বেঙ্গালুরুতে অগ্নিদগ্ধ মুর্শিদাবাদের ৭ পরিযায়ী শ্রমিক, অবস্থা আশঙ্কাজনক

ওয়েবডেস্ক- মুর্শিদাবাদ (Murshidabad) থেকে বেঙ্গালুরুতে (Bengaluru) কাজ করতে গিয়ে অগ্নিদগ্ধ (Burnt) সাত পরিযায়ী শ্রমিক (Migrant Workers)। তাদের অবস্থা আশঙ্কাজনক বলে জানিয়েছেন চিকিৎসকেরা। সকলেই গুরুতর অবস্থায় বেঙ্গালুরু সিটি মার্কেটের কাছে একটি সরকারি হাসপাতালে চিকিৎধীন।

আহত পরিযায়ী শ্রমিকদের নাম তাজিবুর শেখ (৩১), নুরজামাল শেখ (২০) মিনারুল শেখ (৩৫),জিয়াবুর শেখ (৩৫), হাসান মন্ডল (৪২), ,শাফিজুল শেখ (৩৫) এবং জাহিদ আলী (৩২)। আহত জাহিদের বাড়ি মুর্শিদাবাদের হরিহরপাড়া থানার খিদিরপুর গ্রামে। বাকি ৬ জনের বাড়ি বহরমপুরের রাজধরপাড়া গ্রামে।

হাসপাতালের চিকিৎসক জানিয়েছেন, সাত পরিযায়ী শ্রমিকের অবস্থা আশঙ্কাজনক। তাদের শরীরের প্রায় ৮০-৯০ শতাংশ পুড়ে গিয়েছে। প্রায় এক মাস আগে হাসান মণ্ডল নামে এক ঠিকাদারের অধীনে কাজ করার জন্য মুর্শিদাবাদ জেলা থেকে বেশ কয়েকজন শ্রমিক বেঙ্গালুরুর বিরডি এলাকায় আসেন। জানা গেছে, মুর্শিদাবাদের বেশ কিছু পরিযায়ী শ্রমিক সেখানে আগে থেকেই একটি বহুতল নির্মাণের কাজ করছেন। বহুতলের পাশেই একটি ঘর তৈরি করে মুর্শিদাবাদের পরিযায়ী শ্রমিকেরা থাকতেন। বিরডি এলাকার যে ঘরে পরিযায়ী শ্রমিকেরা থাকতেন সেখানে হঠাৎ করে কোনওভাবে লেগে যায়। তখন সকলেই ঘুমোচ্ছিল।

আরও পড়ুন- খগেন মুর্মুকে দেখতে হাসপাতালে রাজ্যপাল সি ভি আনন্দ বোস

তার প্রথমে কিছু বুঝতে পারেনি। ফলে সকলে গুরুতরভাবে অগ্নিদগ্ধ হন। ঘটনার খবর পেয়ে অন্যান্য নির্মাণস্থলে কর্মরত মুর্শিদাবাদ জেলার অন্য পরিযায়ী শ্রমিকেরা তাঁদের উদ্ধার করে বেঙ্গালুরুর হাসপাতালে ভর্তি করিয়েছেন।’ জানা গেছে, আগের গ্যাস সিলিন্ডারটি শেষ হয়ে যাওয়ায় তারা নতুন একটি গ্যাস লাগায়। সেটি কোনওভাবে লিক হয়ে গিয়ে থাকতে পারে। প্রতিদিনের মতো তারা সেদিন রান্না করে খেয়ে ঘুমিয়ে পড়েছিলেন, তার পর এই অগ্নিকাণ্ডের ঘটনা ঘটে।

দেখুন আরও খবর-